‎(ซีรีส์จาก NETFLIX)
‎มีกฎหมายที่บอกให้คนที่ไม่เข้าชม
‎มรดกทางวัฒนธรรม ‎ต้องจ่ายค่าเข้าชมด้วยจริงๆ เหรอ
‎ฉันขอไปทำงานนอกสถานที่ได้ไหมคะ
‎ที่ไหนเหรอ
‎เกาะเชจู
‎ผมจะหาเงินมาให้มากๆ
‎สมกับที่พาพวกทนายหน้าใหม่ไปด้วย
‎แค่นี้ก็ยุ่งจะตายอยู่แล้ว ‎ยกโขยงกันมาทำไมก็ไม่รู้
‎จากนั้นก็จะไปร้านก๋วยเตี๋ยวเนื้อ ‎ที่คุณทนายแนะนำครับ
‎โธ่
‎เหมือนจะปิดมานานแล้วนะครับ
‎ก๋วยเตี๋ยวเนื้อ ‎ต้องยกให้ก๋วยเตี๋ยวแฮงบกเลยนะ
‎ได้ไปชมฮวังจีซาหรือยังล่ะ
‎สิ่งที่เห็นไม่ใช่ทุกอย่างนะ
‎อย่าเคลิ้มตามแค่สิ่งที่ตาเห็น
‎ลองคิดถึงแก่นแท้ที่อยู่นอกเหนือจากนั้นดูสิ
‎อะไรเนี่ย ทำไมจู่ๆ ‎ทำตัวเป็นผู้ใหญ่เฉยเลยคะ
‎ผมไม่ได้ทำตัวเป็นผู้ใหญ่นะ
‎ผมเป็นผู้ใหญ่แล้วครับ
‎อ้าว อีจุนโฮ มาแล้วเหรอ
‎น้องเมีย
‎แกจะไม่บอกพ่อแม่ใช่ไหม
‎แกไม่รู้เหรอว่าทั้งฉันทั้งพ่อแม่ ‎ต่างก็อยากให้แกมีความสุข
‎พาผู้หญิงที่ทำให้แกมีความสุขได้มาสิ
‎ไม่ใช่คนที่แกต้องคอยดูแล
‎- คุณทนาย ‎- ตายแล้ว
‎- คุณทนาย เป็นอะไรไหมครับ ‎- ไหวไหมคะ
‎(คดี 14 ‎คืนสีครามในเชจู 2)
‎ว่ากันว่าเกาหลีคือเบอร์หนึ่งของโลก ‎ด้านการรักษามะเร็งกระเพาะอาหารนะครับ
‎อีกอย่าง ผมอยู่ในระยะที่สาม ‎ไม่ใช่ระยะที่สี่ ไม่เป็นไรหรอกครับ
‎ไม่ต้องกังวลมากไป
‎ไม่ครับ ผมจะวางมือจากคดีฮวังจีซาแค่นี้
‎และจะรับการผ่าตัดทันทีที่กลับไปโซลครับ
‎ครับ เข้าใจแล้วครับ ท่านประธาน ‎แค่นี้นะครับ
‎เกาหลีอาจเป็นเบอร์หนึ่ง ‎ด้านการรักษามะเร็งกระเพาะก็จริง
‎แต่จะนิ่งนอนใจว่าระยะที่สาม ‎ไม่เป็นไรไม่ได้นะคะ
‎มะเร็งกระเพาะระยะที่สาม ‎อยู่ในระยะที่เซลล์มะเร็งเติบโต
‎อยู่ที่ชั้นกล้ามเนื้อ ชั้นใต้เยื่อเลื่อม ‎หรือชั้นเยื่อเลื่อม
‎หรือแพร่กระจายไปยังต่อมน้ำเหลืองรอบๆ
‎ผ่าตัดแล้วก็มีโอกาสเกิดซ้ำสูง
‎จึงแนะนำให้รักษาด้วยการทำเคมีบำบัดเสริม
‎อัตราการรอดชีวิต 5 ปี ‎มีเพียง 30 ถึง 40 เปอร์เซ็นต์ด้วยค่ะ
‎อัตรารอดชีวิตห้าปีต่ำขนาดนั้นเลยเหรอ
‎คุณทนายครับ ‎แล้วนัดวันผ่าตัดไว้หรือยังครับ
‎แน่นอนสิ
‎ผมนัดวันผ่าตัดกับโรงพยาบาลในโซล
‎ที่ตรวจเจอมะเร็งก่อนมาเกาะเชจูแล้ว
‎ผมดูแลตัวเองได้ ทุกคนไม่ต้องห่วงครับ
‎ควรจะทานอาหารอีกหน่อยไม่ใช่เหรอคะ
‎คุณแทบไม่แตะเลย
‎ผมไม่ค่อยอยากกิน ถ้าฝืนกินก็คงจะคลื่นไส้
‎งั้นให้ผมแจ้งโรงพยาบาล ‎ว่าขอโจ๊กสักหน่อยดีไหมครับ
‎ไม่ครับ ไม่เป็นไรครับ
‎โจ๊กก็น่าจะกินไม่ลงครับ
‎เอ่อ…
‎ถ้างั้นก๋วยเตี๋ยวเนื้อล่ะคะ
‎ก๋วยเตี๋ยวเนื้อจากร้านก๋วยเตี๋ยวแฮงบก
‎โอ๊ะ ก๋วยเตี๋ยวแฮงบก แต่มันเจ๊งไปแล้วนี่
‎เราไปหาเถ้าแก่ร้านก๋วยเตี๋ยวแฮงบก ‎แล้วขอร้องเขาดีไหม
‎ขอให้ทำก๋วยเตี๋ยวเนื้อเพื่อทนายคนหนึ่ง ‎ที่อาจตายเพราะมะเร็งระยะที่สามในอีกไม่นาน
‎โอ๊ย ไม่ต้องหรอกครับ
‎อย่าคิดจะสร้างเรื่องวุ่นวายอีกล่ะ
‎จดจ่อกับคดีฮวังจีซาไปก็พอ
‎เข้าใจนะครับ
‎ถ้าอยากตามหาเถ้าแก่ร้านก๋วยเตี๋ยวแฮงบก ‎ต้องทำยังไงคะ
‎จะตามหาให้ได้เลยเหรอ
‎เมื่อกี้ทนายจองมยองซอกก็บอกแล้วไง ‎ว่าอย่าสร้างเรื่องวุ่นวาย
‎ทนายจองมยองซอกบอกว่า ‎อย่าสร้างเรื่องวุ่นวายก็จริง
‎แต่ฉันไม่ได้รับปากนะว่าจะไม่ทำ
‎นี่ไง
‎ฉันล่ะปั้นมาดีจริง
‎ทนายจองมยองซอก
‎อาจจะอยู่ได้อีกไม่นานก็ได้
‎ถ้าไม่ใช่ตอนนี้ เขาอาจจะกิน ‎ก๋วยเตี๋ยวแฮงบกไม่ได้อีกแล้ว
‎จริง
‎โอกาสก็เหมือนจาจังมยอน ‎เมื่อผ่านไปแล้วจะไม่หวนกลับมาอีก
‎ผมเองก็รู้สึกค้างคาใจอยู่ครับ
‎ทนายจองมยองซอกดูผิดหวังนิดๆ ‎ตอนกินก๋วยเตี๋ยวแฮงอุน
‎งั้นเราไปตามหาด้วยกันดีไหมครับ
‎ทำไมไม่ฉอดล่ะคะ
‎อะไรครับ
‎ก็แบบ ปกติจังหวะนี้ ‎คุณต้องพ่นคำพูดน่าตบปากแล้วสิคะ
‎"ทำไมต้องตามหากันทั้งหมดด้วยล่ะ ‎ไปทำกันเองเหอะ ผมขอบาย"
‎ไม่ไง ก็…
‎ถ้าเจอเถ้าแก่ร้านก๋วยเตี๋ยวแฮงบก ‎ก็ไม่มีอะไรแย่นี่
‎ผมก็อยากลองก๋วยเตี๋ยวเนื้อร้านนั้นพอดี
‎มันจะอร่อยสักแค่ไหน ‎เขาถึงได้อวยซะขนาดนั้น
‎ทนายควอนมินอูนี่แหละ ‎เจ็บป่วยตรงไหนอยู่หรือเปล่าคะ
‎ได้ยินว่าคนเราจะเปลี่ยนไปดื้อๆ ‎เวลาใกล้ตายนี่
‎เดี๋ยวนะ ผมมันทำไม ดูพูดเข้า…
‎เอาล่ะๆ
‎ถ้าจะตามหาร่องรอยเถ้าแก่ ‎เราก็ต้องเริ่มสืบจากคนรอบข้างเขา
‎เราแบ่งทีมกันไป
‎ไม่ต้องเกาะกลุ่มกันดีไหมครับ
‎เราจะแบ่งทีมกันยังไงคะ
‎"คว่ำหงาย" ก็แล้วกันค่ะ
‎หมายถึง "หงายคว่ำ" เหรอ
‎ไม่ใช่สิ "คว่ำหงาย"
‎หมายถึง "โอน้อยออก" เหรอคะ
‎อันนี้มันเรียกต่างกันตามพื้นที่แหละครับ
‎เวอร์ชันเกาะเชจูจะยาวมากๆ
‎"ท้องฟ้าหรือแผ่นดิน รู้ทั้งรู้ก็ไม่รู้
‎ครั้งนี้ของจริง ครั้งนี้ของปลอม ‎ถ้าไม่ชนะก็ไม่เปล่าประโยชน์"
‎อะไรประมาณนี้
‎ของเรานี่แค่ ‎"ท้องฟ้าคือแผ่นดิน ท้องฟ้าคือแผ่นดิน"
‎ไม่นะ แถวบ้านผมนี่…
‎เอ่อ…
‎แถวบ้านเล่นยังไงล่ะคะ เร็วสิ
‎พูดเลย กั๊กทำไม
‎แถวบ้านผมนี่นะ เอ่อ…
‎"คว่ำหรือหงาย ถึงเสียเปรียบก็ห้ามพูด ‎ไม่งั้นจะเอาขี้ยัดปาก" แบบนี้
‎แถวบ้านผมเล่นแบบนี้กันทั้งนั้น
‎"จะเอาขี้ยัดปาก" แบบนี้
‎- เอาแค่ "คว่ำหรือหงาย" ก็พอค่ะ ‎- ครับ
‎คว่ำหรือหงาย
‎อีกทีนะ
‎คว่ำหรือหงาย
‎อีกทีๆ
‎คว่ำหรือหงาย
‎โอ๊ย ให้ตาย
‎จับคู่กันเองเถอะค่ะ ถ้าจะใจตรงกันเบอร์นี้
‎ใช่ครับ ไม่จำเป็นต้องแบ่ง ‎เป็นทีมละสามสักหน่อย
‎ถ้างั้นฉัน กือรามี คุณอีจุนโฮ ‎และเถ้าแก่ขนดกเป็นหนึ่งทีม
‎ส่วนชเวซูยอนกับทนายควอนมินอู ‎เป็นหนึ่งทีมนะคะ
‎- จบ ‎- ทำไมเล่า ไม่เอาสิ
‎- เอาใหม่ ‎- เริ่มการสืบเป็นทีมแล้วค่ะ
‎นี่ เล่นใหม่เถอะ นะๆ
‎- คว่ำหรือหงาย ‎- "จะเอาขี้ยัดปาก" นี่ไม่ฮาเหรอ
‎(ก๋วยเตี๋ยวแฮงอุน)
‎(รสต้นตำรับก๋วยเตี๋ยวเนื้อ ‎ออกอากาศมาแล้วหลายรายการ)
‎ยินดีต้อนรับค่ะ
‎- รอสักครู่นะครับ ‎- ครับ
‎ขอบคุณครับผม
‎เชิญเลยครับ
‎โทษทีนะครับ ขอถามอะไรหน่อยได้ไหม
‎โอ๊ะ
‎นี่คุณลูกค้าที่มาทานร้านเรา ‎เมื่อไม่นานมานี้ใช่ไหมเอ่ย
‎ครับ ใช่ครับ พอดีว่าเรา…
‎ทราบไหมคะว่า ‎เถ้าแก่ร้านก๋วยเตี๋ยวแฮงบกอยู่ที่ไหน
‎เถ้าแก่ร้านก๋วยเตี๋ยวแฮงบกเหรอ
‎ถามหาเขาทำไมครับ
‎อ้อ คราวก่อนที่มาเกาะเชจู ‎รู้สึกว่าร้านเขาน่าจะยังเปิดอยู่
‎แต่พอเรามารอบนี้ ‎ดูเหมือนร้านจะปิดไปแล้วน่ะครับ
‎เราเลยอยากรู้ว่าเกิดอะไรขึ้น ‎เผื่อเถ้าแก่ร้านก๋วยเตี๋ยวแฮงอุนอาจจะรู้
‎จะเกิดอะไรขึ้นล่ะ เขาก็จมน่ะสิ
‎จมเหรอ
‎เขาจมแหละ
‎ร้านเราขายดีขึ้นเรื่อยๆ ‎ร้านนั้นก็เลยไม่มีที่ยืนน่ะสิครับ
‎เถ้าแก่ร้านนั้นลอกรสชาติก๋วยเตี๋ยวร้านเรา ‎เขาพยายามสุดแรงเชียวล่ะ
‎แต่สุดท้ายก็สู้ต้นตำรับไม่ได้
‎ร้านปิดตัวไปสักพักแล้ว เพราะขายไม่ได้
‎"ต้นตำรับ" เหรอคะ
‎ก๋วยเตี๋ยวแฮงอุนคือต้นตำรับเหรอคะ
‎ถ้างั้นเขาตั้งชื่อก๋วยเตี๋ยวแฮงบก ‎ตามก๋วยเตี๋ยวแฮงอุนด้วยหรือเปล่าคะ
‎ครับๆ
‎ใช่เลย
‎แค่นี้ผมก็ช้ำใจเพราะร้านนั้นมากอยู่แล้วครับ
‎แค่ได้ยินคำว่าก๋วยเตี๋ยวแฮงบก ‎ก็ปวดหัวจี๊ดแล้ว
‎- อย่ามาพูดเรื่องนั้นกับผมอีกนะครับ นะ ‎- เถ้าแก่ โต๊ะนี้ค่ะ
‎ครับ สักครู่นะ
‎โธ่เว้ย
‎ผมขอไปสูดอากาศแป๊บหนึ่งนะครับ
‎ขอโทษด้วยครับ
‎ไอ้ฉันก็ไม่รู้หรอกว่าตานั่นหายไปไหน
‎ต่อให้ถามคนทั้งหมู่บ้าน ‎ก็คงไม่มีใครบอกว่ารู้หรอก
‎เขาปิดกิจการแล้วก็หายไปชั่วข้ามคืนเลย
‎ไม่บอกสักคำว่าจะไปไหน
‎ทำไมเขาถึงปิดกิจการเหรอคะ ‎พอจะทราบไหม
‎เพราะเขาตามไม่ทันน่ะสิ
‎ก็ไอ้นั่นไง
‎- ไอ้นั่นเหรอคะ ‎- คืออะไร
‎เทรนด์ไง
‎ไม่นานมานี้คนพวกนั้น ‎มาที่ร้านก๋วยเตี๋ยวแฮงอุน
‎มันเรียกว่าอะไรแล้วนะ
‎ไอ้นั่นไง ในอินเทอร์เน็ตน่ะ
‎ดารา
‎เซเลบ
‎โอ๊ย ไม่ใช่
‎อินฟลูเอนเซอร์เหอะ
‎ในขณะที่ก๋วยเตี๋ยวแฮงอุนได้ออกทีวีตลอด
‎แน่นขนัดไปด้วย ‎อินฟลูเอนเซอร์เอย เซเลบเอย
‎แต่ก๋วยเตี๋ยวแฮงบกทำแบบนั้นไม่ได้
‎ทีนี้จะเหลืออะไรล่ะ ก็ตามหลังเขาน่ะสิ
‎แต่เรื่องรสชาติก๋วยเตี๋ยวนะ ‎ก๋วยเตี๋ยวแฮงบกกินขาดมากจริงๆ
‎คุณยายเองก็คิดว่ารสชาติก๋วยเตี๋ยวแฮงบก ‎อร่อยกว่าก๋วยเตี๋ยวแฮงอุนเหรอคะ
‎เดิมทีแล้วก๋วยเตี๋ยวแฮงบก ‎มีแม่กับลูกชายดูแลกิจการมานาน
‎น้ำซุปที่เคี่ยวจากเนื้อที่คนเป็นแม่ทำ ‎รสชาตินี่เบจีกึนสุดๆ
‎กินขาดมากจริงๆ
‎เฮ้อ ก็น่าเสียดายแหละนะ
‎เช็ดตรงนั้นให้ด้วยนะครับ ขอโทษที
‎ผมสายแล้ว อือ
‎เต็มที่นะครับ ผมไปละ
‎บ้าเอ๊ย
‎(ก๋วยเตี๋ยวแฮงอุน)
‎(ก๋วยเตี๋ยวแฮงบก)
‎ก๋วยเตี๋ยวแฮงบก
‎แม่จ๋า
‎เฮ้ย
‎ใครเนี่ย
‎พ่อครัวร้านก๋วยเตี๋ยวแฮงอุนใช่ไหมครับ
‎มาทำอะไรที่นี่ครับ
‎เอ่อ
‎เปล่านะ คือว่า…
‎ที่จริงแล้วคนนั้น
‎เขาคืออาจารย์ผมเองครับ
‎"คนนั้น" หมายถึงเถ้าแก่ ‎ร้านก๋วยเตี๋ยวแฮงบกเหรอครับ
‎ครับ
‎อันที่จริง
‎ผมทำงานในห้องครัวนี้มานานมาก
‎แต่ก็ยังเทียบชั้นฝีมือเถ้าแก่หรือแม่เขาไม่ได้
‎งั้นแปลว่าคุณย้ายมาร้านก๋วยเตี๋ยวแฮงอุน ‎เพราะร้านแฮงบกปิดตัวลงเหรอครับ
‎ไม่ใช่ครับ
‎ตอนที่ผมทำงานที่ก๋วยเตี๋ยวแฮงบก
‎เถ้าแก่ร้านก๋วยเตี๋ยวแฮงอุน เอ่อ…
‎มาทาบทามผมน่ะครับ
‎แน่นอนว่าในมุมของเถ้าแก่ร้านแฮงบก
‎คงไม่ได้มองว่าผมถูกทาบทาม
‎แต่เหมือนหักหลังเขาซะมากกว่าครับ
‎แต่ผมอยากพูดเรื่องนี้ให้ชัดๆ เลยนะครับ
‎ต้นตำรับคือก๋วยเตี๋ยวแฮงบกครับ
‎ก๋วยเตี๋ยวแฮงบกเป็นที่เลื่องลือกันว่าอร่อย ‎แล้วก็ขายดิบขายดีมาก
‎เถ้าแก่ร้านแฮงอุนเลยมาทาบทามผม ‎ให้ไปทำก๋วยเตี๋ยว
‎แถมยังเปลี่ยนชื่อร้าน ‎เป็นก๋วยเตี๋ยวแฮงอุนอีกต่างหากครับ
‎เดิมทีแล้วก๋วยเตี๋ยวแฮงอุน ‎เคยชื่อว่าร้านอาหารบูบู
‎ขายอาหารชุดน่ะครับ
‎อ๋อ
‎จากนั้นก็แย่งลูกค้า ‎ร้านก๋วยเตี๋ยวแฮงบกไปหมด
‎แล้วพอได้ออกทีวีสองสามครั้ง
‎ร้านก๋วยเตี๋ยวแฮงอุนก็เริ่มจับทางได้
‎เถ้าแก่ร้านแฮงบกก็เลยลำบากครับ
‎สุดท้ายก็ปิดกิจการไป
‎ทราบไหมครับว่าเขาไปไหน
‎คือว่า…
‎ผมเคยมาถามเขาที่นี่ ‎โดยที่เถ้าแก่ร้านแฮงอุนไม่รู้แหละครับ
‎ผมถามเขาว่าถ้าปิดร้านแล้ว
‎จะไปทำอะไรอยู่ที่ไหน
‎ครับ แล้วเขาว่าไงครับ
‎เขาก็ขำแห้ง
‎บอกว่าจะไปพักผ่อน ‎ในที่ที่ภูเขาและสายน้ำดีเยี่ยม
‎"ที่ที่ภูเขาและสายน้ำดีเยี่ยม"
‎มันคือที่ไหนกันนะ
‎เขาอยู่ที่เกาะเชจูไหมเหอะ
‎พ่อครัวก็ไม่รู้ถึงขั้นนั้นครับ
‎เขารู้แค่เถ้าแก่บอกว่าจะไปพักผ่อน ‎ในที่ที่ภูเขาและสายน้ำดีเยี่ยม
‎ที่แบบนั้นไม่ได้มีแค่สองสามที่สักหน่อย ‎โอ๊ย หัวจะปวด
‎"ที่ที่ภูเขาและสายน้ำดีเยี่ยม"
‎อย่าไปหมกมุ่นกับมันให้มาก
‎มันก็แค่ประโยคในเชิงสำนวน
‎หมายถึงสถานที่ที่ทิวทัศน์ธรรมชาติสวยงาม
‎ใช่ครับ เวลาเราบอกว่า ‎ภูเขากับสายน้ำงดงาม
‎ก็จะหมายถึงทิวทัศน์สวยงามอะไรแบบนั้น
‎อ๋อ
‎ถ้าอย่างนั้นมันจะเกี่ยวข้องกับ ‎สถานพักฟื้นภูผานทีด้วยไหมคะ
‎สถานพักฟื้นภูผานทีเหรอครับ
‎ที่หน้าร้านก๋วยเตี๋ยวแฮงบก ‎มีกองจดหมายที่ยังไม่ได้เปิดอยู่ค่ะ
‎ที่มากที่สุดคือจดหมาย ‎ที่ส่งมาจากสถานพักฟื้นภูผานทีค่ะ
‎เธอจำที่อยู่ได้ด้วยไหม
‎เลขที่ 30 ถนนคยองโอ ตำบลฮันแบ็ก ‎เมืองเชจู จังหวัดปกครองตนเองพิเศษเชจู
‎วงเล็บเปิด ตึกภูผานที 1037 วงเล็บปิด
‎สถานพักฟื้นภูผานทีอยู่ที่เกาะเชจู
‎ว้าว งี้ก็ดีเลย
‎งั้นเราก็ไปสถานพักฟื้นนั่น ‎แล้วถามว่าเถ้าแก่อยู่ไหนได้น่ะสิ
‎ผมไปเองครับ
‎ฉันอยากไปด้วยคนค่ะ
‎อ้อ เอางั้นเหรอครับ
‎(สถานพักฟื้นภูผานที)
‎สวัสดีครับ ‎ขอสอบถามอะไรหน่อยได้ไหมครับ
‎ได้ค่ะ
‎พอดีเราไปร้านก๋วยเตี๋ยวแฮงบกมา
‎แต่ว่าร้านปิดอยู่ แล้วก็มีจดหมายพวกนี้ ‎ตกอยู่บนพื้นน่ะครับ
‎อ้อ
‎ไปส่งผิดที่หรือไงนะ
‎อ๋อ คนนี้
‎รู้จักเหรอครับ
‎ค่ะ คุณแม่ของคนนี้ ‎อยู่ที่สถานพักฟื้นของเราค่ะ
‎เขามักจะมาเยี่ยมคุณแม่ ‎อย่างน้อยก็เดือนละครั้ง
‎ฉันไม่รู้เลยค่ะว่าเขาไม่ได้รับจดหมาย
‎- เมื่อวานเขาก็มานะ ‎- เมื่อวานก็มาด้วยเหรอครับ
‎ค่ะ
‎อ๋อ
‎ถ้างั้นผมขอพบคุณแม่ของเขา ‎สักแป๊บหนึ่งได้ไหมครับ
‎คะ ทำไมคะ
‎เอ่อ…
‎เราอยากรู้ว่าร้านก๋วยเตี๋ยวแฮงบก ‎จะกลับมาเปิดเมื่อไหร่น่ะครับ
‎เราเดินทางมาไกลเพราะรู้มาว่า ‎เป็นร้านก๋วยเตี๋ยวเนื้อรสเด็ด
‎อ๋อ
‎แต่ถึงจะพบคุณยาย ‎ก็อาจจะไม่ได้คำตอบจากท่านนะคะ
‎ภาวะสมองเสื่อมของท่านร้ายแรงมาก ‎น่าจะพูดคุยตามปกติได้ยากค่ะ
‎อ๋อ
‎เถ้าแก่ร้านก๋วยเตี๋ยวแฮงบก ‎น่าจะอยู่ที่เกาะเชจูจริงๆ ครับ
‎เพราะเขามาเยี่ยมคุณแม่ ‎ที่สถานพักฟื้นเดือนละครั้ง
‎ค่ะ แต่กว่าเขาจะมาใหม่ก็เดือนหน้าสินะคะ
‎ต่อให้เรารอที่สถานพักฟื้น
‎ก็คงยากที่จะได้เจอเถ้าแก่ ‎ก่อนเราจะกลับโซลค่ะ
‎ฮัลโหล
‎ทนายอูยองอู ตอนนี้อยู่ไหนครับ
‎เอ่อ…
‎- ไม่ต้องรู้หรอกค่ะ ‎- อะไรนะ
‎ว่าไงนะครับ
‎ไม่ได้กำลังตามหาเถ้าแก่ ‎ร้านก๋วยเตี๋ยวแฮงบกเลยนะคะ
‎แล้วเจอไหมครับ
‎คะ ไม่ค่ะ ยังไม่เจอ
‎ทนายอูยองอู
‎เรามาเกาะเชจู ‎เพราะคดีฮวังจีซาถูกไหม หือ
‎เพราะงั้นตั้งใจเตรียมตัวว่าความเถอะ
‎อ้อ
‎ค่ะ เข้าใจแล้วค่ะ
‎ในปี 1983
‎ตอนที่รัฐบาลประกาศ
‎ว่าจะสร้างทางหลวงชนบทหมายเลข 3008 ‎ในเขตของฮวังจีซา
‎มุมมองของฮวังจีซาเป็นยังไงครับ
‎เราคัดค้านการก่อสร้างถนน
‎เพราะมันจะทำลายสภาพแวดล้อมของวัด
‎และรบกวนการปฏิบัติธรรมของพระสงฆ์ด้วย
‎เหนือสิ่งอื่นใด การสร้างถนน ‎จะทำให้เกิดการฆ่าสัตว์ตัดชีวิตจำนวนมาก
‎ต้นไม้นับไม่ถ้วนถูกโค่นลง
‎สัตว์และมนุษย์จะสูญชีวิต ‎เพราะอุบัติเหตุทางรถยนต์
‎ภาครัฐยังคงดำเนินการสร้างถนน
‎แม้ว่าฮวังจีซาจะคัดค้านเหรอครับ
‎ใช่
‎แล้วรัฐก็ให้เราเรียกเก็บค่าเข้าชมแทน
‎เราก็เลยตอบตกลง
‎ทำไมถึงตอบตกลงครับ
‎เป็นเพราะความเสียหายที่ฮวังจีซา ‎ได้รับจากการก่อสร้างทางหลวง
‎สามารถชดเชยได้ด้วยการเก็บค่าเข้า ‎มรดกทางวัฒนธรรมเหรอครับ
‎ที่สำคัญกว่านั้นก็คือ…
‎ถ้าเรียกเก็บเงิน ‎คนก็น่าจะมาน้อยลงไม่ใช่เหรอ
‎เพราะอย่างนั้นเราถึงเห็นชอบ
‎วิธีที่จะชะลอความเสียหาย ‎ของมรดกทางวัฒนธรรม
‎และลดจำนวนการสูญเสียชีวิตได้ดีที่สุด
‎ก็คือการขัดขวางให้คนมา ‎น้อยที่สุดเท่าที่จะทำได้
‎จนตอนนี้ อาตมาก็ยังคิดว่า ‎นั่นคือบทบาทที่สำคัญที่สุด
‎ของการเก็บค่าเข้าชมมรดกทางวัฒนธรรม
‎ครับ จบการซักถาม
‎ทนายโจทก์ เชิญถามค้านได้ค่ะ
‎ฮวังจีซามีรายได้จากการเรียกเก็บค่าเข้าชม ‎มรดกทางวัฒนธรรมเท่าไรคะ
‎ไม่รู้สิ
‎อาตมาไม่ทราบตัวเลขที่ชัดเจนขนาดนั้นหรอก
‎เมื่ออิงจากสถิติการจราจร
‎ที่สำรวจโดยกระทรวงที่ดิน ‎โครงสร้างพื้นฐานและการขนส่ง
‎ฮวังจีซาได้รับเงินราวหนึ่งพันล้านวอนทุกปี
‎จากการเรียกเก็บค่าเข้าชม ‎มรดกทางวัฒนธรรม ถูกต้องไหมคะ
‎อาตมาบอกแล้วไง
‎อาตมาไม่ทราบตัวเลขที่ชัดเจนหรอก
‎ฮวังจีซานำเงินที่ได้จาก ‎การเรียกเก็บค่าเข้าชมไปใช้กับอะไรคะ
‎นำไปใช้กับการบำรุงรักษา ‎และซ่อมแซมฮวังจีซา
‎กับมรดกทางวัฒนธรรม ‎ที่ฮวังจีซาเป็นเจ้าของ
‎งบประมาณที่จำเป็นสำหรับการบำรุงรักษา ‎และซ่อมแซมฮวังจีซา
‎กับมรดกทางวัฒนธรรมที่ฮวังจีซาเป็นเจ้าของ ‎วัดได้รับจากภาครัฐอยู่แล้วไม่ใช่เหรอคะ
‎ปีนี้ สำนักงานมรดกทางวัฒนธรรม ‎ได้จัดสรรงบประมาณทั้งหมด
‎สี่แสนล้านวอนสำหรับการซ่อมแซม ‎และบำรุงรักษามรดกทางวัฒนธรรมค่ะ
‎โดยกำหนดให้ใช้ 12,000 ล้านวอน
‎เพื่อซ่อมแซมและบำรุงรักษาวัดดั้งเดิมค่ะ
‎ฮวังจีซาก็น่าจะได้รับเงินสนับสนุน ‎จากสำนักงานมรดกทางวัฒนธรรมด้วย
‎การเรียกเก็บค่าเข้าชมจากประชาชน ‎ก็เหมือนการรับเงินซ้ำซ้อนไม่ใช่เหรอคะ
‎พอเอามาพูดว่าพันล้าน หมื่นล้าน ‎มันเลยดูเยอะก็เท่านั้นเอง
‎ฮวังจีซาไม่มีอะไรให้อาย
‎เรารับเงินเท่าที่จำเป็น
‎จากรัฐและผู้เข้าชมมาใช้อย่างบริสุทธิ์ใจ
‎งั้นช่วยเปิดเผยรายละเอียดงบประมาณ ‎ของฮวังจีซาได้ไหมคะ
‎แบบนั้นคงจะยาก
‎เพราะมันเป็นเรื่องภายในของฮวังจีซา
‎เมื่อกี้บอกว่าไม่มีอะไรให้อายอยู่หยกๆ
‎แต่พอให้เปิดเผยงบประมาณ ‎กลับบอกว่ายากเหรอคะ
‎ขอค้านครับ
‎ทนายโจทก์กำลังถามคำถาม ‎หรือประชดประชันอยู่กันแน่ครับ
‎พยานคือเจ้าอาวาสของฮวังจีซา ‎ซึ่งเป็นที่เคารพนับถือ
‎จากพระสงฆ์และชาวพุทธจำนวนมากนะครับ
‎กรุณามีมารยาทหน่อยครับ
‎ทนายโจทก์ งดคำถามที่ประชดประชันนะคะ
‎ค่ะ
‎ปีที่แล้ว มีคนแจ้งตำรวจ 62 ครั้ง
‎ว่ารถที่จอดตรงจุดจำหน่ายตั๋วเข้าฮวังจีซา ‎ขัดขวางการจราจรค่ะ
‎พยานทราบความจริงนี้ไหมคะ
‎อาตมาทราบว่ามีผู้ที่คัดค้านอยู่บ้าง
‎แล้วทำไมถึงไม่เตรียมแผนรับมือคะ
‎มีทางเลือกอื่นอีกตั้งมากไม่ใช่เหรอคะ
‎เช่นการย้ายจุดจำหน่ายตั๋วมาอยู่หน้าฮวังจีซา
‎การที่ฮวังจีซาเก็บค่าเข้ามรดกทางวัฒนธรรม ‎ไม่ใช่เรื่องที่ผิดนะ
‎มันคือสิ่งที่ชอบธรรม ‎ตามพ.ร.บ.คุ้มครองมรดกทางวัฒนธรรม
‎และเป็นสิ่งที่จำเป็นมากๆ สำหรับฮวังจีซา
‎มรดกทางวัฒนธรรมที่ฮวังจีซาครอบครอง ‎รวมถึงธรรมชาติรอบข้างฮวังจีซา
‎ทำไมเราจะต้องหาวิธีรับมือ ‎ในขณะที่เราทำเรื่องแบบนี้ด้วยล่ะ
‎เดี๋ยวนะ
‎คุณมัวทำอะไรอยู่ที่นี่ ‎ในเมื่อป่วยหนักจนไปว่าความไม่ได้ด้วยซ้ำ
‎คุณควรจะรีบกลับไปโซล ‎เพื่อรับการผ่าตัดให้เร็วที่สุดสิ
‎ถึงผมกลับไปตอนนี้ ก็ยังผ่าตัดไม่ได้อยู่ดี
‎มันยังไม่ถึงวันนัดน่ะ
‎โรงพยาบาลบ้าอะไรนัดวันผ่าตัดช้าซะไม่มี
‎หาโรงพยาบาลอื่นแทนไม่ได้เหรอ
‎อือ ไม่ได้
‎แบบนั้นผมต้องนัดวันใหม่อีก ‎แล้วก็จะต้องรอเวลาอีก
‎มันจะยืดเยื้อ…
‎เข้ามาได้ครับ
‎ทนายอูยองอู
‎ทั้งที่คำกล่าวอ้างของโจทก์ ‎ว่าจะไม่จ่ายค่าเข้าชมเพราะไม่ได้เข้าชม
‎มรดกทางวัฒนธรรม ‎ออกจะสมเหตุผล แต่ทำไมเราถึง…
‎เราทำไม
‎ทำไมเราถึงแพ้การพิจารณาคดีล่ะคะ
‎เราไม่สามารถลบล้าง ‎คำกล่าวอ้างที่เรียบง่ายของจำเลย
‎ที่ว่าฮวังจีซาไม่มีความผิดได้เลยค่ะ
‎ขอโทษทีนะ
‎แต่คุณเป็นใครคะ
‎เอ่อ
‎ฉันคืออูยองอูค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎- คะ ‎- เธอเป็นทนายที่ทำงานกับผมน่ะ
‎ขอโทษที แต่คุณเป็นใครคะ
‎- ฉัน… ‎- เอ่อ เธอคือ…
‎ภรรยาเก่าผมเอง
‎ภรรยาเก่า…
‎หมายถึงภรรยาเก่าที่ทนคบ ‎กับทนายจองมยองซอกแปดปี
‎ทั้งที่คุณทนายทำแต่งานงกๆ ‎ไม่ดูแลครอบครัว
‎แล้วก็เป็นฝ่ายขอหย่าน่ะเหรอ
‎อะไรนะคะ
‎นี่ ที่รัก…
‎จีซู ผมขอคุยกับทนายอูยองอูแป๊บหนึ่งได้ไหม
‎เอาสิ
‎ว่ามาค่ะ
‎เอ่อ คือ…
‎ในความคิดผมนะ
‎ผมว่ามันขาดข้ออ้างตามหลักกฎหมาย
‎- ข้ออ้างตามหลักกฎหมายเหรอคะ ‎- อือ
‎ข้ออ้างของฮวังจีซาชัดเจน
‎นอกจากข้ออ้างที่ว่า ‎วัดเรียกเก็บเงินอย่างถูกกฎหมาย
‎ตามพ.ร.บ.คุ้มครองมรดกทางวัฒนธรรม
‎ยังมีข้ออ้างตามทฤษฎีว่าแนวคิด
‎มรดกทางวัฒนธรรมของวัดควรขยาย ‎ครอบคลุมถึงบริเวณรอบวัดด้วย
‎พูดอีกอย่างก็คือข้อโต้แย้งเรายังอ่อน
‎เราเอาแต่นำเสนอความจริงที่ว่า ‎โจทก์ไม่ได้เข้าชมฮวังจีซาแค่เรื่องเดียว
‎แบบนี้ต่อให้ผู้พิพากษา ‎จะอยากเข้าข้างเราก็ทำได้ยาก
‎เพราะไม่มีหลักกฎหมาย ‎ที่จะใช้เป็นพื้นฐานในการตัดสิน
‎อ๋อ
‎งั้นถ้าเรายกเรื่องที่ระบบการเรียกเก็บ
‎ค่าเข้าอุทยานแห่งชาติถูกยกเลิกเมื่อปี 2007 ‎มาเป็นข้ออ้างล่ะคะ
‎เพราะว่าฮวังจีซาอยู่ใน ‎อุทยานแห่งชาติเขาฮันแบ็กนี่คะ
‎แต่สิ่งที่ฮวังจีซาเรียกเก็บ ‎คือค่าเข้าชมมรดกทางวัฒนธรรม
‎ไม่ใช่ค่าเข้าอุทยานนี่
‎งั้นถ้าเราเรียกร้องต่อผู้พิพากษา ‎ให้ฮวังจีซาเปิดเผย
‎รายละเอียดงบประมาณล่ะคะ
‎วันนี้ในศาล ‎ฉันได้แย้งแล้วว่าการเก็บค่าเข้าชม
‎พร้อมกับรับเงินสนับสนุนจากรัฐ ‎เป็นการรับเงินซ้ำซ้อน
‎แต่มีขีดจำกัดเพราะไม่ทราบรายละเอียด ‎งบประมาณที่ชัดเจนของฮวังจีซาค่ะ
‎แต่เรื่องนี้ศาลคงไม่อนุญาตหรอก
‎ประเด็นของการพิจารณาคดีนี้ไม่ใช่ ‎การที่ฮวังจีซาจัดการกับงบประมาณยังไง
‎แต่เป็นการที่โจทก์จ่ายค่าเข้าชมมรดกนั้น
‎ถูกต้องหรือไม่ถูกต้องต่างหาก
‎เอ่อ…
‎ถ้างั้นจะมีข้ออ้าง ‎ตามหลักกฎหมายอะไรอีกคะ
‎นั่นสิ มีอะไรอีกนะ
‎เอ่อ…
‎จีซู
‎จีซู…
‎มันคืออะไรกันคะ
‎รอเดี๋ยวนะครับ
‎คุยกันเสร็จแล้วเหรอคะ
‎ค่ะ
‎ตาคนนั้นไม่เปลี่ยนไปเลยนะคะ
‎คะ
‎เขาดูมีชีวิตชีวาเวลาที่คุยเรื่องงานกับทนาย
‎ที่เจอหน้ากันทุกวัน ‎มากกว่าเวลาที่คุยกับฉันที่เพิ่งได้เจอกัน
‎ในรอบห้าปีค่ะ
‎แววตาที่เคยห่อเหี่ยว
‎เหมือนคนไร้วิญญาณเวลาอยู่กับฉัน
‎กลับมีชีวิตชีวาขึ้น
‎มันดูมีชีวิตเหมือนอย่างที่ว่าเลย
‎คุณทำให้ฉันนึกออกเลยค่ะ
‎ว่าทำไมฉันถึงเลิกกับเขา
‎ทำไมถึงเลิกกันเหรอคะ
‎เวลาที่ฉันอยู่กับเขา
‎ฉันเหงา
‎ฉันไม่มีความสุขเลยค่ะ
‎(พ่อ)
‎ได้ยินว่าลูกสาวพ่อสบายดีก็โล่งอกไป
‎ไงก็เถอะ ถ้าเกิดอะไรขึ้น ‎ก็โทรหาพ่อทันทีนะ เข้าใจไหม
‎ค่ะ
‎- พ่อคะ ‎- อือ ว่า
‎ถ้าเกิดว่าหนูพาคุณอีจุนโฮไปหา
‎พ่อจะทำอะไรเหรอคะ
‎คุณอีจุนโฮนี่ใครนะ
‎เอ่อ…
‎คนที่จูบกับหนูหน้าบ้านน่ะค่ะ
‎อ๋อ ไอ้เบื๊อกนั่น
‎ทำไม จะพามันมาหาพ่อเหรอ
‎เปล่าค่ะ
‎หนูแค่อยากรู้ค่ะ ‎ว่าทำไมพ่อถึงอยากเจอคุณอีจุนโฮ
‎จะเพราะอะไรซะอีก
‎พ่ออยากดูว่าเขาเป็นคนยังไงน่ะสิ
‎เป็นคนที่ทำให้ลูกสาวพ่อ ‎มีความสุขได้หรือเปล่า
‎พ่ออยากเห็นกับตา
‎ว่าเขาดูแลลูกสาวพ่อได้ดีเหมือนพ่อไหม
‎อ้อ
‎อือ
‎คุณอีจุนโฮ…
‎เป็นคนแบบนั้นค่ะ
‎เขาเป็นคนที่ทำให้หนูมีความสุขได้
‎และเป็นคนที่ดูแลหนูได้ดีเหมือนพ่อค่ะ
‎ปัญหามันอยู่ที่…
‎หนูเองค่ะ
‎หนู…
‎เป็นคนที่ทำให้
‎คุณอีจุนโฮมีความสุขได้หรือเปล่าคะ
‎หนูจะไม่ทำให้…
‎คุณอีจุนโฮต้องเหงาใช่ไหมคะ
‎เฮ้อ แปลกจังครับ
‎เห็นว่ามีหลายคนเลยนะที่เห็นโลมาที่นี่ทุกวัน
‎ไหงเรามากี่ครั้งก็ไม่เคยได้เห็นเลยล่ะครับ
‎คุณอีจุนโฮ
‎ครับ
‎คุณอีจุนโฮกับฉัน…
‎อย่าคบกันเลยดีกว่าค่ะ
‎ทำไมจู่ๆ ถึงพูดอะไรแบบนั้นล่ะครับ
‎เป็นเพราะทนายจองมยองซอกป่วยเหรอครับ
‎ทนายจองกำลังทุกข์ที่หมอวินิจฉัย ‎ว่าเป็นมะเร็งกระเพาะ
‎ส่วนเรากลับมาจู๋จี๋ลั้นลากันอยู่แบบนี้
‎ก็เลยรู้สึกผิดขึ้นมา อะไรแบบนั้นเหรอครับ
‎ฉันไม่ได้คิดแบบนั้น
‎แต่พอได้ยินแล้วก็รู้สึกว่ามีส่วนค่ะ
‎ถ้าไม่ใช่เพราะแบบนั้น ‎แล้วคุณทนายเป็นอะไรไปล่ะครับ
‎คงไม่ใช่เพราะผิดหวัง ‎ที่ไม่ได้เห็นโลมาใช่ไหม
‎โอ๊ย
‎คงไม่ใช่เหตุผลนั้นใช่ไหมครับ
‎โลมาน่ะ…
‎แค่ไม่ได้อยู่ตรงหน้าเราเฉยๆ
‎แต่มันอยู่ในทะเลนะครับ
‎เจ้าอาวาสก็บอกไงครับ ‎ว่าสิ่งที่เห็นไม่ใช่ทุกอย่าง
‎"สิ่งที่เห็นไม่ใช่ทุกอย่าง"
‎"อย่าเคลิ้มตามแค่สิ่งที่ตาเห็น"
‎"ลองคิดถึงแก่นแท้ที่อยู่นอกเหนือจากนั้นดูสิ"
‎ใช่ครับ เจ้าอาวาสบอกแบบนั้น
‎ใช่แล้วค่ะ
‎ฉันมัวแต่เคลิ้มตามแค่สิ่งที่ตาเห็น
‎จนลืมแก่นแท้ที่อยู่นอกเหนือจากนั้นไปค่ะ
‎การที่ทางหลวงชนบทหมายเลข 3008 ‎อยู่ในความครอบครองของฮวังจีซา
‎การที่มันถูกสร้างขึ้น ‎เพื่อการท่องเที่ยวตั้งแต่แรก
‎การที่ฮวังจีซากับพื้นที่รอบข้างทั้งหมด ‎เป็นมรดกทางวัฒนธรรมของวัด
‎ห้ามเคลิ้มตามกับอะไรพวกนี้เลยนะคะ
‎ทางหลวงชนบทหมายเลข 3008 ‎ยังไงมันก็เป็นถนนค่ะ
‎นั่นแหละค่ะแก่นแท้
‎นี่จู่ๆ ก็พูดเรื่องคดีขึ้นมาเหรอครับ
‎ในกฎหมายปกครอง ‎มีแนวคิดที่เรียกว่า "สาธารณสมบัติ" ค่ะ
‎สาธารณสมบัติคือสิ่งที่สร้างขึ้น ‎โดยองค์การการปกครอง
‎เช่นรัฐหรือองค์กรปกครองส่วนท้องถิ่น ‎ใช้เพื่อวัตถุประสงค์ในการปกครอง
‎ถนนคือหนึ่งในตัวอย่างของสาธารณสมบัติ ‎ที่ให้ผู้ใดก็ได้ใช้เพื่อการสัญจร
‎แนวคิดสาธารณสมบัติใช้เป็นข้ออ้างได้ค่ะ
‎ข้ออ้างตามหลักกฎหมาย
‎จะไปไหนครับ
‎ฉันต้องไปหาทนายจองมยองซอก ‎เพื่อหารือประเด็นนี้ค่ะ
‎ล้อเล่นอยู่หรือไงครับ
‎คุณโพล่งมาว่าเราไม่ควรคบกัน ‎แล้วจะชิ่งไปเฉยๆ แบบนี้ได้ไงครับ
‎ผม…
‎ผมดูง่ายขนาดนั้นเลยเหรอครับ
‎เห็นผมเป็นตัวอะไรกันแน่
‎ทำไมทำแบบนี้กับผมครับ
‎ฉันขอโทษค่ะ
‎โจทก์กับจำเลย ‎มีอะไรจะกล่าวอ้างหรือพิสูจน์เพิ่มไหมคะ
‎โจทก์มีค่ะ
‎จำเลยไม่มีครับ
‎งั้นทนายโจทก์เชิญพูดได้เลยค่ะ
‎ผู้พิพากษาคะ
‎ทางหลวงชนบทหมายเลข 3008 ‎คือสาธารณสมบัติค่ะ
‎สาธารณสมบัติเหรอคะ
‎ค่ะ
‎ขณะที่ใช้ทางหลวงชนบทหมายเลข 3008 ‎โจทก์ได้ขับผ่าน
‎ส่วนหนึ่งของฮวังจีซา บนเขาฮันแบ็ก
‎ซึ่งเป็นที่ดินในครอบครองของจำเลย ‎และเป็นจุดที่ทัศนียภาพงดงามค่ะ
‎แต่ว่า นี่เป็นเพียงผลที่ตามมา ‎ระหว่างการใช้ทางหลวงซึ่งเป็นสาธารณสมบัติ
‎ที่องค์กรปกครองส่วนท้องถิ่นสร้างขึ้น ‎เพื่อให้ใช้ในการสัญจรสาธารณะค่ะ
‎ฉันอยากแจ้งว่าเราไม่สามารถมองว่า
‎โจทก์กระทำการเข้าชมมรดกทางวัฒนธรรม
‎ซึ่งเป็นของจำเลยเพียงเพราะว่า ‎โจทก์ใช้สาธารณสมบัติค่ะ
‎ฉันจะไปนั่งรถเช่า ‎ของดงกือรามีกับเถ้าแก่ขนดกนะ
‎อ้าว ทำไมล่ะ ทะเลาะกับคุณจุนโฮเหรอ
‎ได้สิ เจอกันที่ที่พักนะ
‎ดงทูเดอะกือทูเดอะรามี
‎ฉันไปด้วย
‎อูทูเดอะยองทูเดอะอู
‎เป็นอะไร ไม่นั่งคันนู้นเหรอ
‎นั่งไม่ได้หรอก
‎ฉันอึดอัดใจ…
‎เพราะคุณอีจุนโฮ
‎ทำไมอึดอัดกับอีจุนโฮ
‎ฉัน…
‎บอกคุณอีจุนโฮว่าเราอย่าคบกันจะดีกว่า
‎- ฮะ ‎- ฮะ
‎อะไรเนี่ย นายสองคนทะเลาะกันจริงเหรอ
‎เปล่า ไม่ใช่แบบนั้น
‎ทะเลาะชัดๆ
‎ไปกินเหล้ากันไหมล่ะ หือ
‎โอเคใช่ไหมครับ
‎อ้อ ค่ะ ฉันไม่ติด
‎ไม่ต้องหรอก มาลงมาเหล้าอะไร
‎มันเพราะอะไรกันล่ะครับ
‎หือ
‎เพราะทนายจองมยองซอกป่วยเหรอ
‎เพราะไม่ได้เห็นซัมพัล ชุนซัม ‎บกซุน แล้วก็เชดลเหรอ
‎โธ่ ต่อให้เป็นยองอู ‎ก็คงไม่ใช่เพราะแบบนั้นหรอกค่ะ
‎งั้นทำไมเธอทำแบบนั้นล่ะครับ
‎ราบรื่นอยู่ดีๆ จู่ๆ ก็…
‎นายกดดันเธอเกินไปหรือเปล่า
‎คิดตามนะ
‎ไงก็เถอะ เธอไปบ้านพี่สาวของแฟน ‎ระหว่างมาทำงานนอกสถานที่ใช่ไหมล่ะ
‎คิดดูสิว่าจะประหม่าแค่ไหน ถูกไหม
‎ถ้าเป็นฉันนะ สถานการณ์แบบนั้น…
‎โอ๊ย ฉันล่ะไม่อยากนึกถึงด้วยซ้ำ
‎งั้นเหรอ
‎ฉัน…
‎ขออะไรเกินตัวเธอเหรอ
‎ก็นะ
‎ที่นั่นคงจะกดดันเกินไปสำหรับยองอูก็ได้ค่ะ
‎อะไรเนี่ย อยู่ๆ ก็ทำเป็นมีหัวคิดขึ้นมาเฉย
‎ผมไม่ได้ทำเป็นมีหัวคิดนะ…
‎ทำไมแซะผมไม่เลิกเลยล่ะครับ
‎ก็จริง
‎เธอคงจะประหม่ามากจริงๆ แหละ
‎คิมบับก็ไม่มี
‎แต่เธอก็ยังฝืนใจกินเนื้อกับปลาดิบ
‎ทั้งที่กลืนไม่ลงด้วยซ้ำ
‎จุนโฮ อย่าร้องเลย
‎ดีแล้วซะด้วยซ้ำ
‎นายน่ะยังไม่รู้อะไร ‎แต่ยังไงนายก็ต้องลำบากอยู่ดี
‎ทนายอู…
‎ไม่ใช่คนที่นายจะรับมือไหวหรอก
‎หือ
‎ไม่ใช่คนที่คุณจุนโฮจะรับมือไหวเหรอ ‎หมายความว่าไงคะ
‎นั่นสิ
‎นายพูดอะไรของนาย
‎ไม่ไง ก็ทนายอูเกิดมา…
‎เกิดมายังไงคะ
‎ฮะ
‎เอ่อ ก็เกิดมา…
‎ก็คือว่า…
‎ตัวตนของเธอไม่เหมือนใครไงครับ ทนายอูน่ะ
‎ผมก็ไม่รู้หรอก ดื่มๆ ไป
‎เอ้า
‎ชน
‎อ้าว แป๊บนะ มีแมลงอยู่ข้างใน
‎แมลงเหรอคะ
‎เห็นตั้งแต่เมื่อไหร่เนี่ย
‎อย่าไปกินครับ
‎เถ้าแก่ ขอแก้วใหม่หนึ่งใบครับ
‎ด้วยอารมณ์โกรธ ฉันตะคอกไล่เธอไป
‎เธอหนีฉันไป
‎ไกลแสนไกลแล้ว
‎เราเลิกกันแล้ว
‎ถ้าเธอเข้าใจความรู้สึกฉัน
‎เราต่างรักกันแท้ๆ
‎แต่ว่าตอนนี้
‎เราเลิกกันแล้ว
‎ทุกอย่างจบลงแล้วเหรอ
‎อย่างนั้นเหรอ
‎วันคืนที่เราต่างเคยสัญญา
‎ฉันพึ่งเหล้าทุกวัน
‎พึ่งเหล้า
‎พึ่งเหล้าทุกวัน
‎พึ่งเหล้า
‎ตั้งแต่เสียเธอไป
‎ฉันจะบอกลาเธอได้ไหม
‎ได้ไหม
‎ไม่รู้แม้แต่สาเหตุ
‎เธอกำลังร้องไห้
‎แต่ตอนนี้เธอไม่มีทางรู้
‎ความรู้สึกในใจฉันที่หันหลังให้เธอ
‎ที่รัก
‎ได้โปรดลืมฉันไป
‎ฉันมีแต่จะเป็นภาระให้เธอ
‎ที่รัก
‎ความทรงจำแห่งรักที่ท่วมท้น
‎จากนี้จงลืมมันไป
‎ลืมมันไป
‎ไปนอนพักได้แล้วครับ
‎เชิญ
‎เรามาคุยกันหน่อยค่ะ
‎หือ
‎กินอะไรผิดสำแดงมาเหรอคะ
‎- อะไรนะ ‎- ก็แบบ
‎จู่ๆ คุณก็เปลี่ยนไปนี่คะ
‎อย่างควอนมินอู ‎ต้องกวนบาทาแบบไม่ต้องสงสัย
‎อ้าปากทีไรเป็นต้องวอนโดนดี ‎จนฉันอยากจะฝากสักหมัด
‎คุณควรจะเป็นจอมวางแผน ‎ที่หลบในมุมมืดคนเดียวสิคะ
‎นั่นสิถึงจะใช่ควอนมินอู
‎ผมอาการหนักขนาดนั้นเลยเหรอครับ
‎ไม่รู้ตัวเหรอคะ
‎ควอนมินอูกวนประสาท ‎ควอนมินอูจอมวางแผนหายไปไหน
‎ทำไมจู่ๆ ก็ผีออกจิตใจดีขึ้นมา ‎คนอื่นเขาสับสนนะคะ
‎โอ๊ย ฉันเกือบแจ้งตำรวจจับคุณแล้วนะ ‎ข้อหาไม่เป็นตัวเอง
‎ผมมันทำไมล่ะครับ
‎ฉันจะกินแมลงเข้าไปไหมก็ช่าง
‎จะใส่กระเป๋าในช่องสัมภาระได้หรือไม่ก็ช่าง
‎จะแบกเหล้ามาหนักๆ คนเดียวไหมก็ช่าง
‎ควอนมินอูจะใจดี ‎เสนอตัวมาช่วยทำบ้าอะไรคะ
‎ไหนจะไปจ๊อกกิ้งตอนเช้า ‎ทั้งที่มาทำงานนอกสถานที่
‎ไหนจะที่ซื้อช่อดอกไม้จากคุณยายนั่นอีก
‎สวมบทเป็นใครไม่ทราบคะ
‎ความเท่มันไม่เหมาะกับคุณสักนิดเลยค่ะ
‎ทำแบบนั้นไปเพื่ออะไรคะ
‎ก็เพราะว่า
‎เราอยู่เกาะเชจูไงครับ
‎โอ๊ย เอาเข้าไป
‎นี่ถึงขั้นทำตัวโรแมนติกด้วยเหรอ
‎ทนายชเวซูยอน สนใจผมหรือไงครับ
‎อะไรนะ
‎เปล่านะคะ จะบ้าเหรอ
‎งั้นคุณเป็นอะไรไปล่ะครับ
‎คุณเล่นร่ายสิ่งที่เกี่ยวกับผม ‎ทั้งที่ผมก็ไม่รู้แบบนี้
‎บอกมาตามตรงนะ
‎ชอบผมใช่ไหมล่ะ หือ
‎ดูท่าจะชอบนะเนี่ย
‎ทำไมนิ่งจังล่ะ ไม่แทงสวนเหรอ
‎อะไรเนี่ย
‎ชอบผมจริงๆ เหรอครับ
‎เฮ้อ
‎โดนเทแล้วฉัน
‎อะไร
‎แววตาที่ควอนมินอูกับยัยนางฟ้ามองกัน ‎ดูไม่ออกเหรอคะ
‎แววตาที่เร่าร้อนและเยิ้มเกินเบอร์ ‎เหมือนอยู่ในซาวน่านั่นน่ะ
‎แววตงแววตาอะไร เงียบเลย ‎รีบเข้าข้างในเหอะไป
‎สภาพนี้เข้าบ้านได้ไง
‎รีบกลับไปคาราโอเกะให้ไวเถอะเรา
‎เราเพิ่งกลับจากคาราโอเกะเมื่อกี้เองนะ ‎จะไปคาราโอเกะอีกแล้วเหรอ
‎นี่
‎ฉันเพิ่งโดนควอนมินอูเทนะ
‎ยังไม่ทันได้สารภาพรักด้วยซ้ำ
‎เรียกว่าเทก็เกินไปไหม ‎เธอยังไม่ทันทำอะไรเลย
‎เธอชอบควอนมินอูเหรอ
‎ไม่รู้
‎บ้าเอ๊ย
‎ฉันจะร้องเพลงอกหักเป็นเมดเลย์เลย
‎ฉันโดนเทแล้วนี่
‎ฉันร้องด้วย
‎โอ๊ะ
‎คุณจุนโฮ ขอบคุณนะครับ
‎ครับ
‎คนอื่นทำอะไรกันอยู่เหรอ ‎อยู่ที่ที่พักใช่ไหม
‎ครับ เราตั้งใจจะไปฮวังจีซาพร้อมกัน ‎ตอนคุณทนายออกจากโรงพยาบาลแล้วครับ
‎- ทุกคนน่าจะเตรียมตัวกันอยู่ ‎- งั้นเหรอ
‎อ้อ จริงสิ
‎ต้องเรียกว่าแขกไหม ‎เธอกลับไปก่อนแล้วเหรอครับ
‎แขก…
‎อ๋อ ภรรยาเก่าผมน่ะเหรอ
‎อ๋อ เธอโทรมาเมื่อเช้านี้ ‎ว่าจะขึ้นเครื่องกลับโซลครับ
‎อ๋อครับ
‎เมื่อคืนในฝัน ผมอ้อนวอนภรรยาเก่าสุดๆ
‎บอกเธอว่าผมผิดไปแล้ว
‎ต่อไปจะไม่ทำแบบนั้นอีก ‎และขอให้เธอกลับมาเริ่มใหม่กับผม
‎แต่พอเอาเข้าจริงตอนที่เธอโทรมาหาเมื่อเช้า ‎ผมพูดแบบนั้นไม่ออกสักคำ
‎ได้แต่ทำเท่แล้วบอกว่า "อือ กลับดีๆ นะ"
‎แม้แต่คำพูดพวกนั้น ‎ก็คงต้องซ้อมก่อนลงสนามจริงแหละมั้ง
‎คุณจุนโฮมีคนที่ชอบอยู่ไหมครับ
‎- อะไรนะครับ ‎- ถ้าคุณมีคนที่ชอบ
‎ก็จับไว้ให้มั่นล่ะ
‎ถ้าเกิดว่าทำหลุดมือไป ไม่สิ
‎ยังไงก็กลับไปหาเขาแล้วจับไว้ให้มั่นล่ะ
‎แต่อย่างคุณจุนโฮ คงไม่พลาดแบบผมหรอก
‎อย่าทำแบบนี้สิครับ มันอึดอัด
‎อะไรคะ
‎เมื่อวานไม่มีอะไรเกิดขึ้นสักหน่อยครับ
‎ก็ไม่เกิดอะไรขึ้นนี่คะ
‎สงสัยผมกินเหล้าจัดหนักมั้ง ‎จำอะไรไม่ค่อยได้เลย
‎กินอยู่คนเดียวหรือไง ‎ฉันก็จำอะไรไม่ได้เหมือนกันค่ะ
‎เพราะงั้นเรามาทำตัวสบายๆ กันนะครับ ‎เหมือนเมื่อก่อน
‎ครับ
‎ฉัน
‎หรือยัยนางฟ้า
‎อะไรนะครับ
‎ถ้าเกิดว่าต้องไปเกาะร้าง
‎ระหว่างดงกือรามีกับยัยนางฟ้า
‎คุณจะพาใครไป
‎ฮะ
‎ไปตามทางที่จะไปเถอะครับ
‎- ไปเรื่อยเลยเนอะครับ ‎- จะเลือกใคร
‎(จุดจำหน่ายตั๋วฮวังจีซา)
‎จุดขายตั๋วปิดแฮะ
‎(เข้าฟรี)
‎ยินดีด้วยที่ว่าความชนะนะครับ
‎ค่ะ ขอบคุณค่ะ
‎คุณทนายมีธุระอะไรที่ฮวังจีซากันล่ะ
‎อ๋อ
‎ตอนนี้ไม่จำเป็นต้องจ่ายค่าเข้าชมแล้ว
‎ก็เลยอยากมาชมแบบฟรีๆ ‎ก่อนกลับโซลเหรอ
‎ไม่ใช่นะคะ เรา…
‎เรามาเพราะมีเรื่องจะคุย ‎กับท่านเจ้าอาวาสครับ
‎ท่านเจ้าอาวาสอยู่ไหนครับ
‎ท่านเจ้าอาวาสอยู่ที่อุโบสถ
‎ท่านคงจะกังวลมาก ‎เพราะผลการพิจารณาคดีใช่ไหมครับ
‎ต้องขอโทษด้วยจริงๆ ครับ
‎ถ้าเกิดอาตมากังวลกับเรื่องเล็กน้อยแค่นี้
‎อาตมาจะเป็นพระได้ยังไงล่ะ
‎ในเมื่อคำตัดสินของศาลเป็นอย่างนั้น ‎ก็ต้องทำตามไป
‎เราอยู่คนละฝ่ายกันตอนขึ้นศาลก็จริง
‎แต่ผมได้เรียนรู้อะไรเยอะมาก ‎ในมุมของฮวังจีซาผ่านการฟ้องร้องนี้ครับ
‎ความเสียหายที่เกิดจาก ‎ทางหลวงชนบทหมายเลข 3008
‎ฮวังจีซาซึ่งเป็นเจ้าของที่ดิน ‎ต้องรับไว้แต่โดยดี
‎แต่รัฐบาลไม่สนใจไยดีเรื่องนี้
‎และงัดข้อกฎหมายสารพัดมาบีบวัดนี่ครับ
‎ตายจริง
‎ตอนขึ้นศาล โยมว่าเรารับเงินซ้ำซ้อน ‎ขอให้เปิดเผยงบประมาณ
‎ต้อนเราซะจนมุมขนาดนั้น
‎จู่ๆ เป็นอะไรไป
‎ในเมื่อฮวังจีซายกเลิกการเก็บเงิน
‎ค่าเข้าชมมรดกทางวัฒนธรรม ‎ซึ่งก็คือแหล่งรายได้หลักแล้ว
‎ผมคิดว่าภาครัฐควรจะยื่นมือเข้ามา
‎ช่วยวางรากฐาน ‎การบริหารด้วยตัวเองของฮวังจีซา
‎เราเรียกหน่วยงานที่เกี่ยวข้อง ‎อย่างองค์กรปกครองส่วนท้องถิ่น
‎กรมอุทยานแห่งชาติ ‎กรมการพัฒนาชนบท
‎รวมถึงสำนักงานมรดกทางวัฒนธรรม
‎มาหารือเกี่ยวกับเรื่องนี้ดีไหมครับ
‎เราควรร่างบันทึกความเข้าใจ ‎เกี่ยวกับการสร้างรากฐาน
‎ในการบริหารด้วยตัวเองของฮวังจีซาครับ
‎อันที่จริง อาตมาก็มีความเห็นเช่นเดียวกัน
‎นี่คือปัญหาที่ฮวังจีซากับรัฐ ‎ควรจะร่วมกันแก้ไข
‎ไม่ใช่มาทะเลาะกับประชาชน
‎แต่การจะสื่อสารกับรัฐบาล ‎ไม่ใช่เรื่องง่ายเลย
‎ครับ
‎การสื่อสารกับรัฐบาลมักจะยากเสมอครับ
‎ถ้าอย่างนั้นคราวนี้…
‎เจรจากับฝ่ายปกครองดีไหมครับ
‎ฝ่ายปกครองเหรอ
‎คณะฮเยซอกเป็นคณะที่มีพุทธมามกะ ‎จำนวนมากและทรงพลังนี่ครับ
‎และฮวังจีซาก็เป็นสถานที่โด่งดังที่สุด ‎ในบรรดาวัดของคณะฮเยซอก
‎ผมมองว่าเป็นไปได้นะครับ
‎พอดีเรื่องนี้อาตมาตัดสินใจคนเดียวไม่ได้
‎อาตมาคงต้องรวบรวมความเห็น ‎ของคณะฮเยซอกคนอื่นด้วย
‎จะว่าไป
‎เอาเรื่องพวกนั้นมาบอกทำไมเหรอ
‎ถ้าจะเรียกภาครัฐ ‎และหน่วยงานรัฐที่เกี่ยวข้อง
‎มาทำสัญญาที่เอื้อประโยชน์ต่อฮวังจีซา
‎ท่านก็น่าจะต้องการความช่วยเหลือ ‎จากผู้เชี่ยวชาญสิครับ
‎ที่ฮันบาดามีทีมที่เกี่ยวข้องกับรัฐบาลอยู่
‎ทีมนี้ก้าวข้ามขอบเขตการบริการทางกฎหมาย ‎ที่สำนักงานงานกฎหมายทั่วไปมอบให้
‎และเป็นสะพานเชื่อมระหว่างภาครัฐ ‎กับแต่ละองค์กรครับ
‎ทีมนี้จะส่งต่อข้อเรียกร้องขององค์กร ‎ให้กับรัฐบาลและหน่วยงานบริหาร
‎และโน้มน้าวทุกฝ่าย ‎เพื่อสะท้อนข้อเรียกร้องนั้นครับ
‎ที่ผ่านมาเราว่าความให้บริษัทเป็นส่วนมาก
‎แต่ในเรื่องข้อตกลงเพื่อวางรากฐาน ‎ในการบริหารด้วยตัวเอง
‎ของฮวังจีซา ผมก็มั่นใจนะครับ
‎อาตมาเข้าใจที่โยมสื่อ
‎อาตมาขอปรึกษาคนอื่นก่อน ‎แล้วจะติดต่อไป
‎ครับ ท่าน
‎ตายจริง ถึงเวลาฉันพอดี
‎ยังไม่ได้ทานข้าวกันมาใช่ไหม
‎ถ้าไม่รังเกียจข้าววัด ก็มากินด้วยกันสิ
‎งั้นรบกวนหน่อยนะครับ
‎ร่างกายเป็นยังไงบ้าง
‎หน้าโยมดูซูบซีดลง ‎กว่าตอนก่อนที่จะหมดสติไปเยอะเลย
‎ขอบคุณที่เป็นห่วงนะครับ
‎ร่างกายผมไม่ดีเท่าไรครับ
‎ขอพรพระโพธิสัตว์อวโลกิเตศวรสิ
‎อะไรนะครับ
‎พระโพธิสัตว์อวโลกิเตศวรเป็นผู้มีพันเนตร
‎จึงล่วงรู้ความทุกข์ยาก ‎ของสรรพสัตว์ทั้งหมด
‎และเป็นผู้มีพันหัตถ์
‎จึงขจัดปัดเป่าความทุกข์ยาก ‎ของสรรพสัตว์ทั้งหมดได้
‎เพราะงั้น ถ้าขานชื่อท่าน ‎ด้วยความจริงใจและศรัทธา
‎พระโพธิสัตว์อวโลกิเตศวร
‎ก็จะขจัดความทุกข์ทั้งหมดให้เรา
‎เอ่อ…
‎ต้องขอพรยังไงเหรอครับ
‎ทำแบบนี้ได้เลย
‎มันหมายถึงการศรัทธาต่อ ‎พระโพธิสัตว์อวโลกิเตศวร
‎เป็นครั้งแรกเลยค่ะที่ฉันคิดว่า ‎ทนายจองมยองซอกเท่
‎ครั้งแรกเหรอ
‎ค่ะ ฉันนึกไม่ถึงเลยว่าคุณจะเสนอ ‎อะไรแบบนั้นให้เจ้าอาวาส
‎ค่อยคุ้มกับที่บ้างานจนโดนขอหย่า
‎แล้วก็เป็นมะเร็งกระเพาะอาหารขึ้นมาหน่อยค่ะ
‎จริงเหรอ
‎เวลาพวกนั้นมันคุ้มค่าเหรอ
‎ค่ะ ฉันคิดแบบนั้นนะคะ
‎โอเค
‎อือ
‎เหล่าพระสงฆ์ชอบก๋วยเตี๋ยวมากเลยล่ะ
‎เวลาถามว่า "มีใครอยากให้ทำโจ๊กให้บ้าง" ‎จะไม่มีรูปไหนตอบเลย
‎แต่พอถามว่า "พระ มีใครอยากให้ ‎ทำก๋วยเตี๋ยวให้ไหม"
‎ร้อยทั้งร้อยยอมตอบหมดเชียวล่ะ
‎ขนาดเรามองยังรู้สึกว่าน่าอร่อยเลยครับ
‎- ทานให้อร่อยนะ ‎- ครับ
‎ขอบคุณนะครับ
‎ขอบคุณครับ
‎เอ๊ะ
‎อะไรเนี่ย รสชาติสามขั้นนี้
‎- สเต็ปหนึ่ง ‎- เปรี้ยว
‎- สเต็ปสอง ‎- หวาน
‎- สเต็ปสาม ‎- เผ็ด
‎ถูก
‎คนที่คอยทำอาหารและมาปฏิบัติธรรม ‎ที่วัดเรียกว่า "กงยังจู"
‎กงยังจูของฮวังจีซา ‎ทำก๋วยเตี๋ยวอร่อยเป็นพิเศษที่วัด
‎ได้ยินมาว่าการคุมระยะเวลาการต้มเส้น
‎เวลาที่ทำก๋วยเตี๋ยวพร้อมกันเยอะๆ ‎เป็นเรื่องยากมาก
‎แต่กงยังจูของเราแค่เห็นสีเส้น
‎ก็รู้เวลาได้อย่างแม่นยำ
‎คงเพราะแบบนั้นเส้นก็เลยหนุบหนับมากค่ะ
‎เคยมีร้านก๋วยเตี๋ยวเนื้อชื่อว่าก๋วยเตี๋ยวแฮงบก ‎ซึ่งรสชาติอร่อยมากอยู่ด้วยครับ
‎เมนูนี้คล้ายๆ ก๋วยเตี๋ยวยำของร้านนั้น ‎ที่ผมเคยกินมาเลยครับ
‎รวมถึงการใช้เส้นบะหมี่หนาๆ ‎แทนเส้นบางแบบนี้ด้วย
‎เห็ดชิ้นใหญ่ที่วางข้างบน ‎เหมือนกับเนื้อหมูต้มไม่ผิดเลยครับ
‎ทำไมที่ผ่านมาฉันถึงคิดไม่ถึงล่ะคะ
‎ฮวังจีซาตั้งอยู่บนเขาฮันแบ็ก
‎และมีบ่อน้ำแร่อยู่ภายในวัดด้วยค่ะ
‎จริงด้วย
‎งั้นที่นี่ก็คือ…
‎"ที่ที่ภูเขาและสายน้ำดีเยี่ยม"
‎ฉันอยากเช็กว่ากงยังจูของฮวังจีซา
‎ใช่เถ้าแก่ร้านก๋วยเตี๋ยวแฮงบกหรือเปล่าค่ะ
‎เอ่อ…
‎กงยังจูของฮวังจีซาหรือเปล่าคะ
‎อะไรนะครับ
‎ใช่ครับ
‎เป็นเถ้าแก่ร้านก๋วยเตี๋ยวแฮงบก ‎ด้วยหรือเปล่าคะ
‎คุณรู้เรื่องนั้นได้ยังไงครับ
‎เราตามหาเถ้าแก่ไปทั่วเลยครับ
‎ผมเหรอครับ
‎ทำไม
‎เราอยากเจอเถ้าแก่และรบกวนหน่อยค่ะ ‎ช่วยทำก๋วยเตี๋ยวเนื้อให้ทนายคนหนึ่ง
‎ที่อาจตายเพราะมะเร็งกระเพาะอาหาร ‎ระยะที่สามในอีกไม่นานทีค่ะ
‎เอ่อ…
‎ผมบอกว่าอย่าสร้างเรื่องวุ่นวายไง ‎สุดท้ายก็เอาจนได้นะครับ
‎พวกคุณตามหาผม ก็คงจะทราบแล้วนะครับ
‎ก๋วยเตี๋ยวแฮงบกปิดกิจการแล้วครับ
‎อีกอย่าง มันไม่เหมาะ ‎ที่จะทำก๋วยเตี๋ยวเนื้อในวัดด้วย
‎งั้นกลับมาเปิดก๋วยเตี๋ยวแฮงบกก็ได้นี่คะ
‎พวกเราเป็นทนาย เราช่วยเถ้าแก่ได้ค่ะ
‎อ้อ จริงเหรอ
‎ทนายจะช่วยเปิดร้านอาหารได้ยังไง
‎ถ้าก๋วยเตี๋ยวแฮงอุนตั้งชื่อร้าน
‎ตามก๋วยเตี๋ยวแฮงบกจริง ‎ทนายก็ช่วยได้นะครับ
‎รวมถึงการที่ก๋วยเตี๋ยวแฮงอุนทาบทาม ‎พ่อครัวจากก๋วยเตี๋ยวแฮงบก
‎ทำให้สูตรเฉพาะของก๋วยเตี๋ยวแฮงบกรั่วไหล
‎ถ้านั่นคือความจริง เราก็ช่วยได้ค่ะ
‎ทั้งหมดคือความจริงหรือเปล่าคะ
‎ทั้งหมดคือความจริงครับ
‎แต่ถึงอย่างนั้น ผมจะทำอะไรได้ล่ะครับ
‎เคยได้ยินพ.ร.บ.ป้องกัน
‎การแข่งขันที่ไม่เป็นธรรม ‎และคุ้มครองความลับทางการค้าไหมคะ
‎อะไรนะครับ
‎การเลียนแบบชื่อร้านค้าของร้านที่โด่งดัง
‎เรียกว่าการแข่งขันที่ไม่เป็นธรรมค่ะ
‎ยกตัวอย่างเช่น การเปลี่ยนชื่อร้าน ‎เป็นก๋วยเตี๋ยวแฮงอุน
‎หลังจากที่ก๋วยเตี๋ยวแฮงบกเริ่มมีชื่อเสียงค่ะ
‎การกระทำแบบนี้ทำให้ผู้บริโภคเกิดความสับสน ‎กฎหมายจึงสั่งห้ามไว้ค่ะ
‎กฎหมายที่เข้าข่ายก็คือ
‎พ.ร.บ.ป้องกันการแข่งขันที่ไม่เป็นธรรม ‎และคุ้มครองความลับทางการค้าค่ะ
‎แล้วยังไงครับ
‎เอ่อ คือ…
‎เจ้าของร้านก๋วยเตี๋ยวแฮงอุนเคยถามผม
‎ว่าได้จดลิขสิทธิ์ชื่อร้านค้าหรือเปล่า
‎และถ้าผมไม่ได้จดทะเบียน ‎เครื่องหมายการค้าก็ไม่มีประโยชน์
‎ถึงจะยังไม่จดทะเบียนเครื่องหมายการค้า
‎แต่ปัญหานี้สามารถจัดการ ‎แบบปัญหาการแข่งขันที่ไม่เป็นธรรมได้ค่ะ
‎ให้เราส่งหนังสือรับรองในฐานะทนายความ ‎ไปหาร้านก๋วยเตี๋ยวแฮงอุน
‎แล้วขอให้หยุดใช้ชื่อร้านดีไหมคะ
‎ในกรณีนี้ ฟ้องร้องได้ด้วยไม่ใช่เหรอครับ
‎เถ้าแก่จะได้รับค่าชดเชย ‎จากความเสียหายที่ผ่านมา
‎เพราะการแข่งขันที่ไม่เป็นธรรมของแฮงอุน ‎ผ่านการพิจารณาคดีครับ
‎ถ้าจะเปิดร้านด้วยชื่อก๋วยเตี๋ยวแฮงบกอีกครั้ง
‎ก็ควรไปจดทะเบียนเครื่องหมายการค้านะคะ
‎ในส่วนนี้ ทีมทรัพย์สินทางปัญญา ‎ของฮันบาดาสามารถช่วยได้ค่ะ
‎ในอนาคต
‎จะสามารถป้องกันลูกจ้าง ‎เผยสูตรอาหารให้ภายนอกได้ด้วยนะคะ
‎รักษาสูตรอาหารให้เป็นความลับทางการค้า
‎ความลับทางการค้าเหรอครับ
‎ครับ เหตุผลที่เราไม่รู้วิธีทำโคคา-โคล่า
‎เพราะทางบริษัทโคคา-โคล่า ‎เก็บเป็นความลับทางการค้าไงครับ
‎สูตรทำก๋วยเตี๋ยวเนื้อก็เช่นเดียวกัน
‎แน่นอนว่าขั้นตอนอาจจะยุ่งยาก
‎เพราะต้องขอหนังสือสัญญาจากลูกจ้างด้วย
‎ซึ่งในขั้นตอนเหล่านี้ ผู้เชี่ยวชาญจากฮันบาดา ‎ก็ช่วยเหลือได้ด้วยนะครับ
‎ว้าว
‎ให้ตายสิ
‎ไม่ยักรู้เลยว่ามีวิธีการแบบนี้ด้วย
‎ผมนึกไม่ถึงเลยว่ากฎหมายอาจช่วยผมได้
‎ผมนึกว่า…
‎ผมทำได้แค่จัดการความรู้สึกตัวเองซะอีก
‎เคล็ดลับการทำก๋วยเตี๋ยวที่แม่สอนให้
‎ผมนึกว่าจะปกป้องไว้ไม่ได้
‎และสานต่อไม่ได้แล้วแท้ๆ
‎ผมทุกข์ใจมากจริงๆ
‎ขอบคุณนะครับ
‎เอาล่ะ
‎ก๋วยเตี๋ยวได้แล้วครับ
‎ขอบคุณมากเลยนะครับ ‎ที่อุตส่าห์รีบเปิดร้านเพื่อเราแบบนี้
‎เห็นว่าจะกลับโซลแล้วนี่ครับ
‎อย่างน้อยผมก็ต้องทำก๋วยเตี๋ยว ‎ให้กินก่อนกลับสักถ้วย
‎แต่พอผมมอบหมายคดีให้ ‎อีกไม่นานเราก็คงจะได้เจอกันอีกแหละนะ
‎ครับ ลองใช้เวลาคิดดูแล้วติดต่อมานะครับ
‎ว่าแต่จะไม่ทานก๋วยเตี๋ยวเนื้อจริงเหรอครับ
‎ผมอุตส่าห์ทำมาให้ ‎อย่างน้อยคุณจะได้ซดน้ำซุปบ้าง
‎ไม่ค่ะ ฉันไม่เป็นไรค่ะ
‎ขอบคุณนะครับ
‎งั้นเรากินกันเลยไหมครับ
‎- จะกินให้อร่อยนะครับ ‎- เอาล่ะ
‎- ขอบคุณนะคะ ‎- ขอบคุณนะคะ
‎ความมันในน้ำซุปที่มันตีขึ้นมาเนี่ย
‎ดูน่ากินมากเลยครับ
‎อร่อยสุดๆ เลยครับ
‎ขอบคุณครับ ทานให้อร่อยครับ
‎ขอบคุณค่ะ
‎นั่งที่ฉันสิคะ
‎ฉันจะบอกแอร์โฮสเตสว่าขอสลับที่นั่งให้เอง
‎ครับ
‎ได้ยินว่าพวกเธอแตกหักกันแล้วนี่
‎นั่งด้วยกันก็คงจะอึดอัดใช่ไหมล่ะ
‎ฉันหรือยัยนางฟ้า
‎การพิจารณาการแต่งตั้งผู้สมัคร ‎รมว.กระทรวงยุติธรรม แทซูมี
‎จะจัดขึ้นในอีกหนึ่งเดือนค่ะ
‎วันนี้ผู้สมัครแทเดินทางไปยังสำนักงาน ‎ของทีมเตรียมการพิจารณาแต่งตั้งผู้สมัคร
‎ที่สำนักงานอัยการสูงสุดกรุงโซล ‎เพื่อเริ่มเตรียมความพร้อมอย่างจริงจัง
‎ในการพิจารณาการแต่งตั้งครั้งนี้
‎คาดว่าอาจเกิดความขัดแย้งรุนแรง ‎ระหว่างพรรค
‎ขณะถกเถียงกันเกี่ยวกับผู้สมัครแท
‎เช่นประเด็นการสืบทอดตำแหน่งประธาน ‎ของสำนักงานกฎหมาย
‎การคลอดลูกชายที่ต่างประเทศ ‎และความสนิทสนมกับคังชอนกรุ๊ป
‎ซึ่งสามีของเธอเป็นประธานอยู่ค่ะ
‎ประชาชนจะได้ชมการถ่ายทอดสด ‎การพิจารณาการแต่งตั้งด้วย
‎ฉันจะเตรียมการให้พร้อมค่ะ
‎ฉันจะทำให้ดีที่สุดด้วยทัศนคติที่ซื่อตรงค่ะ
‎(ประเด็นการสืบทอดตำแหน่งประธาน ‎การคลอดบุตร ความสัมพันธ์กับคังชอนกรุ๊ป)
‎ช่วยบอกแผนการโต้ตอบหน่อยค่ะ
‎พูดอะไรเกี่ยวกับการคลอดลูก ‎ที่ต่างประเทศหน่อยค่ะ
‎ค่ะ
‎ท่านประธาน นักข่าวอีจุนบอม ‎จากจองอีรายวันมาถึงแล้วค่ะ
‎ให้เขาเข้ามาได้ค่ะ
‎มาแล้วเหรอคะ
‎ท่านประธาน สบายดีไหมครับ
‎ไม่เรียกผมมาพบซะนานเลยนะครับ
‎คุณนักข่าวก็สบายดีนะคะ
‎เจอลูกสาวแทซูมีแล้วเหรอคะ
‎อะไรนะครับ
‎ได้ยินว่าคุณนักข่าวสืบหาข้อมูลตั้งเยอะ
‎เพื่อตามลูกสาวนอกสมรสของแทซูมีนี่
‎ครับ
‎ดูจากรูปการณ์หลายๆ อย่างแล้ว
‎มีคนหนึ่งที่ผมสงสัยว่าเป็นลูกสาวแท้ๆ
‎ใครคะ
‎ไม่รู้ว่าท่านประธานจะรู้จักไหม
‎เธอทำงานอยู่ที่ฮันบาดา
‎ทนายอูยองอู
‎ผมมั่นใจอยู่นะ แต่ไม่มีอะไรมาพิสูจน์
‎ก็เลยยังลงข่าวไม่ได้ครับ
‎ใช่ค่ะ
‎อะไรนะครับ
‎ทนายอูยองอูคือลูกสาวแทซูมีจริงๆ ค่ะ
‎ถ้างั้น
‎รู้ตั้งแต่ก่อนจะจ้างเธอแล้วเหรอครับ
‎แทซูมีล่ะครับ แทซูมีรู้เรื่องนี้ด้วยไหม
‎ฉันจะบอกสิ่งที่คุณนักข่าวสงสัย ‎ไปทีละนิดๆ จนหมดเองค่ะ
‎แต่มีเงื่อนไขหนึ่งข้อนะ
‎เงื่อนไขเหรอครับ
‎เวลาที่ปล่อยข่าว…
‎ให้ปล่อยก่อนการพิจารณาการแต่งตั้ง ‎ของแทซูมีนะคะ
‎อย่าให้เธอแย้งอะไรได้
‎ครับ
‎ผมคงต้องคุยกับบรรณาธิการก่อน ‎แต่น่าจะเป็นไปได้ครับ
‎เอ่อ…
‎ไหนๆ ก็มาที่นี่แล้ว
‎ผมขอพบทนายอูยองอูด้วยได้ไหมครับ
‎เอาเป็นว่าคุยกับฉันก่อนแล้วกันค่ะ
‎ถ้าจะถามคำถามทนายอูยองอู ‎คงต้องรออีกสักพัก
‎อย่างน้อยก็ก่อนที่ข่าวจะออกมา
‎ครับ
‎ปรับเงินเราสามแสนล้านวอนแค่เพราะเรา ‎ปกป้องข้อมูลส่วนตัวของผู้ใช้ไม่ได้
‎มันไม่เกินไปหน่อยเหรอครับ
‎ผมว่ากสทช. ‎เผลอใส่ศูนย์เกินสองสามตัวนะครับ
‎กสทช.ไม่ได้ ‎"เผลอใส่ศูนย์เกินสองสามตัว" ค่ะ
‎อวดดีเกินไปแล้ว
‎ผู้ใช้ของเรากำลังเตรียมฟ้องแบบกลุ่มครับ
‎เพื่อเพื่อนร่วมงาน
‎ช่วยแกล้งโง่บ้างไม่ได้เหรอคะ
‎ส่วนที่ปรับแก้ได้…
‎โว้ย พอสักทีเถอะ
‎ถ้าวิเศษวิโสขนาดนั้น ‎ก็เชิญฉายเดี่ยวเลยครับ
‎นับแต่วันนี้ ‎ทนายอูยองอูห้ามยุ่งกับคดีนี้ครับ
‎คำบรรยายโดย: รักษ์สุดา ขุนรักษ์